Christopher Walken
Christopher Walken američki je filmski i pozorišni glumac. Pojavio se u više od 100 filmova i televizijskih emisija, uključujući Annie Hall, Lovac na jelene, Sanjiva dolina, Oluja u mozgu, Mrtva zona, Pogled na ubistvo, Izbliza, Kralj New Yorka, Batman: Povratak, Prava romansa, Uhvati me ako možeš, Wayneov svijet 2, Pakleni šund i Lovci na djeveruše, kao i u videoradovima za muzičare, kao što su Madonna i Fatboy Slim. Walkenovi filmovi zaradili su više od 1.8 milijardi $ u SAD-u. Također je igrao glavne uloge u Shakespeareovim dramama Hamlet, Macbeth, Romeo i Julija i Koriolan. Više je puta vodio Saturday Night Live. Walken je debitirao kao filmski režiser i scenarist u kratkom petominutnom filmu Popcorn Shrimp (2001). Također je napisao i glumio glavnu ulogu u predstavi o Elvisu Presleyu pod naslovom Him (1995).